SCGP บวกเกือบ 3% คลายกังวลต้นทุนพุ่ง หลังราคาน้ำมันลด โบรกแนะ “ซื้อ” เป้า 70 บ.
SCGP บวก 2.74% หลังราคาน้ำมันดิบเริ่มลด คลายกังวลต้นทุนพุ่ง ฟากโบรกแนะ “ซื้อ” เป้า 70 บ. มองเป็นหุ้นที่อยู่ในเขต Oversold จึงน่าจะมีแรงฟื้นตัวได้ดี
SCGP บวก 2.74% หลังราคาน้ำมันดิบเริ่มลด คลายกังวลต้นทุนพุ่ง ฟากโบรกแนะ “ซื้อ” เป้า 70 บ. มองเป็นหุ้นที่อยู่ในเขต Oversold จึงน่าจะมีแรงฟื้นตัวได้ดี
10 มี.ค. 2565

ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 10:05 น. อยู่ที่ระดับ 56.25 บาท บวก 1.50 บาท หรือ 2.74% สูงสุดที่ระดับ 56.50 บาท ต่ำสุดที่ระดับ 56 บาท ด้วยมูลค่าการซื้อขาย 257.10 ล้านบาท

โดย บล.กรุงศรี กำหนดคำแนะนำ “ซื้อ” ราคาเป้าหมาย 70 บาท หลังได้ Sentiment บวกจากราคาน้ำมันดิบลดลงช่วยคลายกังวลเรื่องต้นทุนพุ่ง ขณะที่ราคาหุ้นลดลงแรงกว่า 14% ในช่วง 2 สัปดาห์ที่ผ่านมา Indicator ทางเทคนิคอยู่ในเขต Oversold จึงเป็นอีกหนึ่งหลักทรัพย์ที่ราคาจะฟื้นตัวได้ดี